Usinsk

Usinsk (russisk: Усинск) er en by i republikken Komi i Russland, rundt 750 km nordøst for republikkhovedstaden Syktyvkar, og 100 km nord for byen Petsjora. Den ligger på nordbredden av elva Usa, rundt tre mil før denne munner ut i elva Petsjora. Byen hadde 31 192 innbyggere i 2025 (folketelling 2002: 45 358). Usinsk ble grunnlagt i 1966 som en bosetning ved de nyoppdagede forekomstene av petroleum nord i republikken Komi, og fikk bystatus i 1984. Usinsk er administrativt direkte underlagt republikken. Til byen hører et 30 600 km² stort territorium. Byen er sentrum for olje og gassutvinningen i republikken Komi. Tre fjerdedeler av oljen som utvinnes i republikken kommer fra feltene i territoriet rundt Usinsk. I 1980 ble byen knyttet til Petsjorabanen med et 108 km langt sidespor. Referanser Eksterne lenker (ru) Offisielt nettsted (en) Usinsk – kategori av bilder, video eller lyd på Commons